ۋەزىرلىرى لى سى شۇ خۇسۇستا مەلۇمات يوللايدۇلەر: خەقلەردىن ۋەزىرلەرنىڭ ئالىيلىرىغا كەلگىندىلەرنى قوغلاپ چىقىرىش يارلىقى چۈشۈرۈش خۇسۇسىدا تەكلىپ بەرگەنلىكىنى ئاڭلىدىم، ئالىيلىرىنىڭ كەلگىندىلەرنى قوغلاپ چىقىرىش خۇسۇسىدا يارلىق چۈشۈرگەنلىكى بەگلىكنى ئىدارە قىلىشتىكى ناباب تەدبىردۇر ھەم تولا زور سەھۋەنلىكتۇر! چىن بەگلىكىنى قۇدرەت تاپقۇزۇش ئىشى پەقەت  قابىللارنى ئىشقا قويۇش بىلەنلا ئىشقا ئاشۇرلەر.ئۆتمۈشتە بۇزرۇكۋار چىن بېگى مۇگۇڭ دانىشمەنلەرنى ئىزدەپ كۈن پېتىشتىكى رۇڭلار ئېلىدىن يۇيۇكنى ئالدۇرۇپ كەلگەنىكەن،    كۈن چىقىشتىكى ۋەندى، دېگەن يەردىن بەيلى شى، دېگەن دانىشمەننى تاپقانىكەن؛ سۇڭ بەگلىكىدىن    جيەن شۇ دېگەن زاتى مۇبارەكنى ئېلىپ كەلگەنىكەن؛ جىن بەگلىكىدىن    پى باۋ، گۇڭسۈن جىلارنى ③چاقىرىتىپ كەلگەنلىك خۇسۇسىدا پۈتۈكلەر باردۇر.بۇ بەش ئۆلىما-دانىشمەننىڭ ھېچقايسىسى چىن بەگلىكىدىن ئەمەستۇر. لېكىن بۇزرۇكۋار مۇگۇڭ ئۇلارنى ئەتىۋارلاپ ئىشلەتكەچكە، ئۇلار ئارقىلىق يىگرىمە ئەلنى ئۆزىگە قارام قىلىپ، كۈن پېتىشتىكى رۇڭلار ئېلىگە خوجا بولغانلەر.    چىن شياۋگۇڭ شاڭ ياڭنىڭ چارە-تەدبىر قوللىنىپ  ئەركان-مىزاننى ئۆزگەرتكەنلىكىدىن پايدىلانغانلەر ھەم بۇنىڭ بىلەن ئاۋام-رەئىيەت بېيىپ، بەگلىك روناق تېپىپ كۈچەيگەنلەر. ئاۋام-رەئىيەتمۇ بەگ ئۈچۈن جانپىدالىق بىلەن ئىشلەشكە رازى بولغانلەر، باشقا بەگلەرمۇ ئۇنىڭغا يېقىنلىشىپ بېقىندى بولغانلەر. چىن خۇيۋاڭ جاڭ يى، سىما سونىڭ تەدبىر-رىجەلەر كۆرسىتىشى بىلەن ئۈچ دەريا    ۋادىسى بىلەن تۆۋەن كۈنپېتىشتىكى    با ۋە شۇ ئايماقلىرىنى، يۇقىرى ھۇدۇد تەرەپتە شاڭجۈن ئايمىقىنى، تۆۋەن ھۇدۇد تەرەپتىكى  خەنجۇڭنى تەسەررۇپىغا ئالىپ، كۈن چىقىش تەرەپتىكى يات قەبىلىلەرنى باش ئەگدۈردىلەر. خۇيۋاڭنىڭ بۇ كارامەت تۆھپىسى تا ھازىرغا قەدەر داۋام ئەتمەكتە.چىن جاۋۋاڭ بولسا بەگ جەمەتىنىڭ ھوقۇق-ئىمتىيازىنى كۈچەيتىپ، تۆرە-تارخانلارنىڭ مەنپەئەت دائىرىسىگە تېگىش قىلىپ ئۇلارنىڭ كۈچىنى ئاجىزلاشتۇرۇش ئارقىلىق ئالتە بەگلىك ئۈستىدىن غالىب كېلىشتە ئەۋۋەلى راڭ تۆرىسىدىن، ئاندىن فەن سۈيدىن ئوبدان پايدىلانغانلەر. يۇقىرىقى بۇ تۆت ھۆكۈما شۇنچىۋالا زور نۇسرەت قۇچۇشتا پۈتۈنلەي كەلگىندى ئەمەلدارلارنىڭ تۆھپىسىدىن پايدىلانغانلەر.چىن شياۋۋېن، چىن  جۇاڭشياڭدىن ئىبارەت ئىككى بەگ زور داۋالغۇشتىن ئامان-ئېسەن ئۆتۈپ بەگلىك ۋەزىيىتىنى تۇراقلاشتۇرۇپ، چىن بەگلىكىنىڭ قۇدرىتىنى ساقلاپ قېلىشتا لۈ بۇۋېي بىلەن سەي زېنى ئەزىزلىگەنلەر. چىن بەگلىكىنىڭ چىن شياۋگۇڭدىن بۇيانقى ئالتە بەگنىڭ ئەۋلادمۇ ئەۋلاد روناق تېپىشىنىڭ سەۋەبى نەدۇر؟ قىلچە شۈبھە-گۇمان يوقتۇرلەركى، ئاشۇ كەلگىندىلەرنىڭ تۆھپىسى ئالامەت زور بولغانلەر. مەشرقلىق قابىللارنىڭ زامان-زامانلاردىن بېرى چىن تەسەررۇپىغا كىرىپ چىن تەمىناتىدىن بەھرمەن-مەنپەئەتدار بولۇشى چىنغا سادىق بولۇپ تۆھپە يارىتىپ ئۆز  ئىقتىدار-ئىستېداتلىرىنى نامايىش قىلىش ئۈچۈندۇرلەر، ئۇلار چىنغا يۈز كېلەلمىگىدەك نېمە قىلدى؟ ئاشۇ كەلگىندىلەرنىڭ چىن بەگلىكى ئالدىدا قانداق تىل قىسىنچىلىقى بار؟ تولا ئەپسۇس، چىن بەگلىكى مانا شۇ قاتاردىكى تۆھپىكار كەلگىندىلەرنى قوغلىماقتالەر! ئالتە ئەۋلاد چىن بەگلىرى ئۆزلىرىگە ئىخلاسمەنلىك بىلەن ساداقەت بىلدۈرۈپ كەلگەن تۆھپىكار كەلگىندىلەرنى يەكلىگەن، ئىقتىدار-ئىستېداتلىرىدىن پايدىلانمىغان بولسالەر، چىن بەگلىكىنىڭ ھەرقانچە ئەركان-مىزانى بولغان تەقدىردىمۇ    بەگلىك باي-پاراۋان  بولمىغان، قۇدرەت تاپمىغان، چىن بەگلىرى شانۇ-شەۋكەت ساھىبلىرىدىن بولالمىغان بولاتتىلەر.